देसी सैंडविच बनाने की विधि - FoodiePooja
Pooja Gupta	October 13, 2019	240 0
देसी सैंडविच: आलू से बनने वाली यह सैंडविच उत्तर भारत की विशेषता है। आलू को प्याज और टमाटर के साथ भून कर और उसमें हल्के मसालों का प्रयोग किया गया है. मैने इसमें गेहूँ की ब्रेड का इस्तेमाल किया है स्वाद के साथ स्वास्थ्य को भी बरकरार रखने के लिए. यह सैंडविच बच्चों के लंच बॉक्स, या फिर सनडे पिकनिक के लिए अति उत्तम रहती हैं।
1 देसी सैंडविच बनाने की विधि
1.1 आलू मसाला:
1.1.1 देसी सैंडविच बनाने की विधि
उबले आलू को छीलकर अच्छे से फोड़/ मसल लें. आप चाहें तो इनको छोटा-छोटा काट भी सकते हैं.प्याज को छीलकर धो लें, और फिर इसे बारीक काट लें. हरी मिर्च का डंठल हटा कर और उसे अच्छे से धो कर महीन-महीन काट लें. टमाटर को भी धो कर छोटा-छोटा काट लें.अब एक कड़ाही में मध्यम आँच पर तेल गरम करें. अब इसमें जीरा डालें और कुछ सेकेंड के लिए भूनें और फिर कटी हरी मिर्च और प्याज डालें. प्याज के सुनहार होने तक भूनें. इसमें लगभग 3-4 मिनट का समय लगता है.अब कटे टमाटर डालें और टमाटर के गलने तक भूने. इसमें 2-3 मिनट का समय लगता है. अब इसमें धनिया पाउडर, लाल मिर्च पाउडर, और नमक डालें और अच्छे से मिलाएँ. मसाले के तेल छोड़ने तक भूने.अब इसमें आलू डालें और साथ में डालें गरम मसाला. अच्छे से मिलाएँ और कुछ देर भूने.कटी हरी धनिया डालें. आलू मसाला अब तैयार है.
आलू मसाला:
अब एक नॉन-स्टिक तवा गरम करें. एक ब्रेड का स्लाइस लें और इसके ऊपर आलू मसाला लगाएँ. एक दूसरा ब्रेड का स्लाइस लगाकर सैंडविच को ढक दे. दोनों तरफ ज़रा सा मक्खन लगाकर मध्यम से धीमी आँच पर सेक लें.
ब्रेड पर आलू मसाला लगाने के बाद आप इस सैंडविच को टोस्टर या फिर ग्रिल पर भी बना सकते हैं.इसी तरह से बाकी सैंडविच भी बना लें.
स्वादिष्ट आलू सैंडविच तैयार है. वैसे तो यह सैंडविच अपने आप में ही बड़ी स्वादिष्ट लगती हैं फिर भी आप चाहें तो इन्हे टोमैटो कैचप या फिर पुदीना चटनी के साथ परोस सकते है।
आप प्याज नही खाते हैं तो इन टोस्ट को बिना प्याज के बनाइए , यह तब भी बहुत स्वादिष्ट लगते हैं।
मैने इस सैंडविच को बनाने में गेहूँ की ब्रेड का इस्तेमाल किया है, इससे यह अधिक पौष्टिक रहती है।
Keywords: Sandwich, Bread Sandwich, Hindi Recipe